Daugavpils Universitātes

Humanitāro un sociālo zinātņu institūta

Starptautiskās zinātniskās konferences “Vēsture: avoti un cilvēki”

Profesora Joela Veinberga balvas

nolikums

1. **Vispārīgie noteikumi**
   1. Profesora Joela Veinberga balva (turpmāk – Balva) ir Daugavpils Universitātes Humanitāro un sociālo zinātņu institūta (turpmāk – DU HSZI) starptautiskās zinātniskās konferences “Vēsture: avoti un cilvēki” (turpmāk – Konference) doktorantu zinātnisko rakstu konkurss, kura mērķis ir veicināt jauno pētnieku iesaisti vēstures zinātnes attīstībā.
   2. Konkursā tiek vērtēti doktorantu raksti, kuri tiek iesniegti zinātnisko rakstu krājumam “Vēsture: avoti un cilvēki” noteiktajā kārtībā.
   3. Balva tiek piešķirta individuāliem autoriem. Autoru kolektīvu darbs netiek vērtēts.
   4. Balva tiek pasniegta Konferences norises laikā vai pēc individuālās vienošanās ar uzvarētāju.
   5. Balvas konkursa norisi organizē Konferences programmas komiteja un zinātnisko rakstu krājuma “Vēsture: avoti un cilvēki” zinātniskā redkolēģija, nepieciešamības gadījuma piesaistot ārējos ekspertus.
2. **Konkursa rakstu iesniegšanas kārtība**
   1. Raksta autors ir doktora studiju programmas studējošais vai PhD grāda ieguvējs ne ilgāk kā vienu gadu kopš dalības Konferencē.
   2. Kopā ar rakstu autors iesniedz apliecinājumu par to, ka ir doktora studiju programmas studējošais vai PhD grāda ieguvējs ne ilgāk kā vienu gadu kopš dalības Konferencē, un pieteikumu piedalīties Balvas konkursā.
   3. Konkursa raksts tiek iesniegts zinātnisko rakstu krājumam “Vēsture: avoti un cilvēki” noteiktajā kārtībā pēc kārtējās Konferences norises.
3. **Iesniegto rakstu vērtēšanas kārtība**
   1. Konkursam iesniegtais raksts tiek anonimizēts un iesniegts izvērtēšanai trim recenzentiem (sk. p. 1.5), kuri aizpilda raksta vērtēšanas lapu (sk. Pielikums 1).
   2. Rakstu izvērtē pēc šādiem kritērijiem:
      1. raksta nosaukums skaidri atspoguļo raksta saturu;
      2. raksta kopsavilkums ietver galvenās raksta idejas;
      3. atslēgvārdi atbilst raksta saturam;
      4. ievads atklāj raksta mērķi un pamato pētījuma aktualitāti;
      5. izmantotie vēstures avoti atbilst pētījuma mērķim;
      6. ir pamatota pētījuma metodoloģija;
      7. raksta struktūra atbilst pētījuma loģikai;
      8. raksta secinājumi izriet no pētījuma satura;
      9. attiecīgās atsauces, avotu un literatūras saraksts ir noformēts atbilstoši prasībām;
      10. raksta pamatā esošais pētījums sniedz vērtīgu ieguldījumu vēstures zinātnes attīstībā.
   3. Lēmums par uzvarētāju tiek pieņemts un apstiprināts DU HSZI zinātniskās padomes sēdē.
   4. Visi konkursa dalībnieki saņem anonimizētu raksta izvērtējumu ar komentāriem.
   5. Balvas saņēmēja raksts tiek publicēts zinātnisko rakstu krājumā “Vēsture: avoti un cilvēki” ar norādi “Profesora Joela Veinberga balvas ieguvējs”.
   6. Konkursa dalībnieku raksti tiek publicēti zinātnisko rakstu krājumā “Vēsture: avoti un cilvēki”, ja tie atbilst publicēšanas kritērijiem.
   7. Konkursam iesniegto zinātnisko rakstu izvērtēšanas dalībnieki nav tiesīgi izpaust informāciju par balvas uzvarētāju līdz balvas pasniegšanai, kā arī komentēt rakstu vērtēšanas gaitu.

Daugavpils Universitātes

Humanitāro un sociālo zinātņu institūta

Starptautiskās zinātniskās konferences “Vēsture: avoti un cilvēki”

Profesora Joela Veinberga balvas

nolikumA

Pielikums 1.

|  |  |  |
| --- | --- | --- |
|  | Daugavpils Universitātes  Humanitāro un sociālo zinātņu institūta  Starptautiskās zinātniskās konferences “Vēsture: avoti un cilvēki”  PROFESORA JOELA VEINBERGA BALVAS  **ZINĀTNISKO RAKSTU VĒRTĒŠANAS LAPA** | |
|  | Raksta ID:  Raksta nosaukums: | |
|  | Kritērijs | Vērtējums no 1 līdz 10 punktiem |
|  | Vai raksta nosaukums skaidri atspoguļo tā saturu?  Komentāri: |  |
|  | Vai kopsavilkums ietver galvenās raksta idejas?  Komentāri: |  |
|  | Vai atslēgvārdi atbilst raksta saturam?  Komentāri: |  |
|  | Vai ievads atklāj raksta mērķi un pamato pētījuma aktualitāti?  Komentāri: |  |
|  | Vai izmantotie vēstures avoti atbilst pētījuma mērķim?  Komentāri: |  |
|  | Vai ir pamatota pētījuma metodoloģija?  Komentāri: |  |
|  | Vai raksta struktūra atbilst pētījuma loģikai?  Komentāri: |  |
|  | Vai raksta secinājumi izriet no pētījuma satura?  Komentāri: |  |
|  | Vai attiecīgās atsauces ir noformētas atbilstoši prasībām?  Komentāri: |  |
|  | Vai raksta pamatā esošais pētījums sniedz vērtīgu ieguldījumu vēstures zinātnes attīstībā?  Komentāri: |  |
|  | **Punktu skaits kopā:** |  |